wickkiey/tamil-wikipedia-chunked huggingface dataset:
# கான்சுடன்டினோப்பிளின் வீழ்ச்சி

## கலாச்சார குறிப்புகள்

### செவி வழிக் கதைகள்

கான்சுடன்டின்நோப்பிளின் வீழ்ச்சி பற்றிப் பலவிதமான கதைகள் கிரேக்கத்தில் சொல்லப்படுகிறது. மே 22, 1453 ல் தோன்றிய நிலவு மறைப்பு நிகழ்வுக்குப் பின் நகரம் அழியும் என்று தெய்வ வாக்கு சொன்னபடி நடந்ததாகக் கூறப்படுகிறது . நான்கு நாட்களுக்குப் பின் நகரத்தைப் பெரிய அளவில் பனிமூட்டம் பகல் முழுவதும் சூழ்ந்தது, இது மே மாதத்தில் அப்பகுதியில் நிகழாத நிகழ்வாகும். மாலையில் பனிமூட்டம் விலகும் போது ஆகியா சோபியா தேவாலயத்தின் குவிமாடத்தின் மேல் இனந்தெரியாத வெளிச்சம் தெரிந்தது. இந்த வெளிச்சம் மேற்குப்பகுதியில் வெகு தூரத்துக்குத் தெரிந்தது. இவ்வெளிச்சம் இறைசக்தி தேவாலயத்தை விட்டு வெளியேறிவிட்டதற்கு அறிகுறியாகக் கருதப்பட்டது. சிலர் இது நகரை காக்க வரும் ஜான் உன்யாடியின் (John Hunyadi) படைவீரர்கள் முகாம்களின் வெளிச்சமாக இருக்கலாம் என்று நம்பினர். மற்றொரு கதை ஒட்டோமான்கள் நகருக்கள் நுழைந்ததும் 16ம் கான்சுடன்டினை தேவர்கள் காப்பாற்றி அவரைப் பளிங்கு சிலையாக மாற்றித் தங்க கதவு அருகே உள்ள குகையில் வைத்ததாகவும் அங்கு அவர் மீண்டும் மனித உயிர் பெற காத்திருப்பதாகவும் கூறுகிறது .
# கான்சுடன்டினோப்பிளின் வீழ்ச்சி

## கலாச்சார குறிப்புகள்

### மறுமலர்ச்சியில் தாக்கம்

கான்சுடன்டின்நோப்பிளின் வீழ்ச்சிக்குப் பிறகு பைசாந்திய நாட்டின் அறிஞர்கள் பெருமளவில் வேறு நாடுகளுக்குச் சென்றனர். இவர்கள் தங்களோடு கிரேக்க நாகரிகத்தின் அறிவையும் கொண்டு வந்தனர். இவர்கள் வருகையால் கிரேக்கர்கள் மற்றும் ரோமர்கள் பற்றி அறிந்து கொள்ளும் ஆவல் அதிகரித்து மக்கள் அவற்றைப்பற்றி நிறைய தெரிந்துகொள்ளமுற்பட்டார்கள். இதனால் ஐரோப்பாவில் மறுமலர்ச்சி ஏற்பட்டது.
# கான்சுடன்டினோப்பிளின் வீழ்ச்சி

## கலாச்சார குறிப்புகள்

### மெகலி எண்ணம்

முதலாம் உலகப்போரில் தோற்று வலுவிழந்து இருந்த ஒட்டோமான்களிடம் இருந்து கிரேக்க அரசியல்வாதி எல்ப்திரியாசு வெனிசோலசு (Eleftherios Venizelos) கான்சுடன்டினோப்பிளை ஒட்டோமான்களிடம் இருந்து கைப்பற்றும் மெகலி திட்டத்தின் படி 1919 - 1922 காலத்தில் துருக்கியுடன் கிரேக்கம் போர் தொடுத்தார். இதில் துருக்கி வெற்றி பெற்றது, வெனிசோலசு தேர்தலில் தோற்று வெளிநாட்டுக்குச் சென்றுவிட்டார்.
# கான்சுடன்டினோப்பிளின் வீழ்ச்சி

## கலாச்சார குறிப்புகள்

### நகரின் பெயர் மாற்றம்

கொன்ஸாந்திநேபிள் நகரை சுல்தான் கைப்பற்றிய பிறகு இதன் பெயர் இசுதான்புல் என்று மாற்றப்பட்டுவிட்டது.  
அதேநேரம் ஒரு சில ஆராய்ச்சியாளர்கள் ஒட்டோமான்களின் ஆவணங்களில் அவர்கள் கான்சுடன்டின்நோப்பிளின் அரபு மொழிபெயர்ப்பையே பயன்படுத்தி வந்தார்கள் என்கிறார்கள்.  
இசுதான்புல் என்பது கிரேக்க சொல்லான
"நகருக்கு" என்பதில் இருந்து பெறப்பட்டதாக இருக்கலாம் என அவர்களால் புதிய கோணத்தில் நம்பப்படுகிறது.  
ஒட்டோமன் பேரரிசின் வீழ்ச்சிக்குபின் உருவாகிய புதிய துருக்கிய அரசாங்கத்தின் தலைவரான
அத்தாதுர்க்கின் சீர்திருத்ததின்படி துருக்கிய தபால் சட்டத்தை திருத்தும் போது 1930ம் ஆண்டு இந்நகருக்கு இசுதான்புல் என்ற பெயர் உறுதிப்படுத்தப்பட்டு
அதிகாரபூர்வமாகமாக்கப்பட்டது .
# 2013 பெஷாவர் குண்டுவெடிப்பு

செப்டம்பர் 22, 2013 அன்று பெஷாவரிலுள்ள அனைத்துப் புனிதர் தேவாலயத்திற்கு வெளியே ஓர் இரட்டைத் தற்கொலை குண்டுவெடிப்புத் தாக்குதல் நடத்தப்பட்டது. அதில் 78 பேர் கொல்லப்பட்டனர். மேலும் 130 பேர் காயமடைந்தனர். பாகிஸ்தானின் வரலாற்றிலேயே சிறுபான்மை கிறுத்துவர்கள் மீது நடத்தப்பட்ட கொடூரமான தாக்குதல் இதுவாகும்.
# 2013 பெஷாவர் குண்டுவெடிப்பு

## குண்டுகள்

இரு குண்டுகள் ஏந்திய தற்கொலைப்படை வீரர்கள் ஒரு பாதுகாவலரைக் கொன்று, மற்றொருவரைத் தாக்கி தேவாலயத்திற்குள் நுழைந்தனர். தொடர்ந்து காவலாளி ஒருவரால் நிறுத்தப்படும்போது ஒரு தற்கொலைப்படை வீரர் குண்டினை வெடிக்கச் செய்தார். இரண்டாவது தற்கொலைப்படை வீரர் தேவாலயத்திற்குள் நுழைந்து அங்கு குண்டினை வெடிக்கச் செய்தான். தாக்குதலைப் பார்த்த ஒருவரது தெரிவிப்பின்படி, பக்தர்கள் இலவச உணவுக்காக தேவாலயத்தின் புல்வெளியில் காத்திருந்தபொழுது குண்டு வெடித்தது என்று கூறுகின்றார். தேவாலயத்தின் சுவர்களிலும் சன்னல்களிலும் ஓட்டைகல் இருந்தன. மேலும், குண்டின் தாக்கத்தில் பக்கத்துக் கட்டடங்களும் சேதத்திற்கு உட்பட்டன. தாக்குதல் நடத்தியவர்களின் உடல்கள் கண்டுபிடிக்கப்பட்டு ஆய்வுக்காக அனுப்பப்பட்டன. இந்த தாக்குதல் 6 கிலோ கிராம் வெடிமருந்து கொண்டு நடத்தப்பட்டது.
# அகோடா

**அகோடா** (*Agoda*) என்பது சொகுசு விடுதிகளை முன்பதிவு செய்யும் வலைத்தளம் ஆகும். இது குறிப்பாக ஆசியப் பிராந்தியத்தில் செயல்படுகிறது. இதன் தலமையகம் சிங்கப்பூரில் அமைந்துள்ளது. மேலும் தனது நடவடிக்கைகளை பாங்காக், கோலாலம்பூர், டோக்யோ, சிட்னி, ஹாங்காங் ஆகிய இடங்களில் கொண்டுள்ளது. மேலும் இதன் கிளை நிறுவனங்கள் ஆசியா, ஆப்பிரிக்கா, மத்திய கிழக்கு நாடுகள், ஐரோப்பா மற்றும் அமெரிக்கா ஆகிய இடங்களில் அமைந்துள்ளது.
# அகோடா

## வரலாறு

இந்நிறுவனம் 1990களில் புக்கிட் நகரத்தில் தொடங்கப்பட்டது. இது முதலில் **ப்ளானட் ஹாலிடே** (PlanetHoliday) எனும் பெயரில் ஆரம்பிக்கப்பட்டது. இணையதள தேடுதல் பொறிகளில் பயணம் தொடர்பான தகவல்கள் மற்றும் சொகுசு விடுதிகளின் தகவல்களைக் கொடுக்கும் நோக்குடன் ஆரம்பிக்கப்பட்டது. பின்னர் 2003 ஆம் ஆண்டு **ப்ரிசிசன் ரிசர்வேசன்ஸ்** (PrecisionReservations) என்ற நிறுவனம் இதனுடன் இணைந்தது. 2005 -ல் இதன் பெயர் **அகோடா** என மாற்றப்பட்டது. இது சிங்கபூரில் பதிவு செய்யப்பட்ட நிறுவனம்.
# அகோடா

## இயங்கும் முறை

*அகோடா* இணையத்தளம் மிகக்குறைந்த விலையில் சொகுசு விடுதி அறைகளை ஏற்பாடு செய்கிறது. இந்த வலைத்தளத்தில் 5,000,000 வாடிக்கையாளர் கருத்துகள் பதிவாகியுள்ளது. வாடிக்கையாளர்களின் கருத்துகள் எந்தவித திருத்தமும் செய்யப்படாது. வாடிக்கையாளர் சேவை 24 மணிநேரமும் வருடம் முழுவதும் இயங்குகின்றன. மொத்தம் 17 மொழிகளின் சேவையைத் தருகிறது. மின்னஞ்சல் மற்றும் தொலைபேசி வழியாகவும் வாடிக்கையாளர்களுக்கு வேண்டியத் தகவல்களைத் தருகிறது.
இதன் கைபேசி வடிவ பயன்பாட்டுப் பொறி (mobile apps) ஆப்பிள் மற்றும் ஆண்டிராய்டு வடிவிலும் கிடைக்கிறது.
# அகோடா

## விருது

**டிரவல்மோல் வெப் விருது** (Travelmole Web Awards Asia) எனும் விருதை 2008 மற்றும் 2012 ஆண்டுகளில் பெற்றுள்ளது.
# புக்கெட்

**புக்கெட்**(ஆங்கிலம்: *Phuket*) நகரம் தாய்லாந்தின் தென்கிழக்குத் தீவான புக்கெட் தீவில் அமைந்துள்ளது. இது புக்கிட் மாநிலத்தின் தலைநகராகவும் விளங்குகிறது. 2007 ஆம் ஆண்டின் மக்கட்தொகை கணக்கெடுப்பின் படி இங்கு 75,573 மக்கள் வசிக்கின்றனர்.13 பிப்ரவரி 2004 ஆம் ஆண்டு இதற்கு நகரம் என்ற அந்தஸ்து வழங்கப்பட்டது.
# புக்கெட்

## காலநிலை

இங்கு வருடத்தின் அதிகபட்ச சராசரி வெப்பநிலை 32&nbsp;°C (90&nbsp;°F) ஆகவும் , குறைந்தபட்ச சராசரி வெப்பநிலை 24&nbsp;°C (75&nbsp;°F) ஆகவும் இருக்கும். வருட மழைப்பொழிவு 2,300 மில்லிமீட்டர்கள் ஆகும்.  
<noinclude>
# புக்கெட்

## கலாச்சாரம்

பொதுவாக தாய்லாந்தில் புத்தமதத்தினரே அதிகம் . அதேபோல் புக்கிட் நகரத்திலும் அதிக அளவு புத்த மதத்தினரே வாழ்கின்றனர்.நகரம் முழுவதிலும் காணப்படும் புத்தக் கோவில்கள் சுற்றுலாப்பயணிகளைக் கவருகின்றன. இந்து மதத்தினரின் வினாயகர் கோவிலும் பிரம்மா கோவிலும் இங்கு காணப்படுகிறது. இந்நகரம் சர்வதேச உணவுச்சாலைகளுக்குப் பெயர் பெற்றது.
# கிறிஸ்தேரோ போர்

மற்றும் குவாதலூப்பே அன்னை கொடி. இதனையே கிறிஸ்தேரோ போராளிகள் பயன்படுத்தினர்]]  
**கிறிஸ்தேரோ போர்** (La Cristiada; 1926–29) என்பது கத்தோலிக்க குருக்களுக்கு எதிராக தொடுக்கப்பட்ட ஆளும் மெக்சிகன் அரசின் நடவடிக்கைகளுக்கு எதிரான புரட்சியாகும். இதன் துவக்க காரணியாக 1917 மெக்சிகன் அரசியலமைப்புசட்டத்தின் அமலாக்கம் கருதப்படுகின்றது. இவ்வரசியலமைப்பு மொக்சிக்கோவில் கத்தோலிக்க திருச்சபை மற்றும் அதன் துணை அமைப்புகளின் செல்வாக்கை பாதிக்க பொருட்டு மெக்சிகோவின் குடியரசு தலைவர் புலுடார்சியோ எலியாஸ் காலிஸ் மூலம் நிறுவப்பட்டது. இப்புரட்சி மேற்கு மெக்ஸிக்கோவிலிருந்து துவங்கியது.  
1910இல் நடந்த மெக்சிகன் புரட்சி மெக்சிகோவின் வரலாற்றில் மிகப்பெரிய கிளர்ச்சியாக இருந்தது. இது நிலம் மற்றும் சமூக நீதிக்கான விவசாயிகள் பெரும் தேவையினை அடிப்படையாகக் கொண்டிருந்தது. தனியாரின் சொத்துக்களை அபகரிக்கும் நோக்கோடு இப்புரட்சி நடந்ததால், கத்தோலிக்க திருச்சபை இப்புரட்சிக்கு ஆதரவு அளிக்கவில்லை. இதனால் பெரிதும் பாதிக்கப்பட்ட புரட்சியாளர்கள் திருச்சபைக்கு எதிராக 1917 மெக்சிகன் அரசியலமைப்புசட்டத்தினை இயற்றினர். ஆயிரக்கணக்கானவர்களின் இறப்புக்கு காரணியான கத்தோலிக்கர்களுக்கு எதிரான 10 ஆண்டு துன்புறுத்தல்களை இச்சட்டம் துவங்கி வைத்தது தொடங்கி.  
இச்சட்டத்தினை மெக்சிகன் கத்தோலிக்கர்கள் அமைதியான முறையில் எதிர்த்தாலும், சில காலத்திற்கு பிறகு, 1926ல் சிறு பூசல்களில் துவங்கி வன்முறை மற்றும் புரட்சியாக இது 1927 இல் உறுவாகியது. இப்புரட்சியாளர்கள் தங்களை கிறிஸ்தேரோக்கள் (Cristeros) என கிறிஸ்து அரசரின் பெயரால் அழைத்தனர். இப்புரட்சியில் பெண்களின் பங்கு குறிக்கத்தக்கதாகும். கிளர்ச்சியாளர்களுக்கு துப்பாக்கிகள் மற்றும் வெடிபொருட்களை பல பெண்கள் கடத்திவந்து போராளிகளுக்கு அளித்தனர். இப்போரின் போது வதைக்கப்பட்டு இறந்த பல குருக்களுக்கு புனிதர் பட்டமளிப்பு நிகழ்ந்துள்ளது. மெக்சிகோவுக்கான ஐக்கிய அமெரிகாவின் தூதரால் செய்யப்பட்ட உதவிகளும் உடண்படிக்கையும் இப்போரினால் முறிந்தது.  
திருத்தந்தை பதினொன்றாம் பயஸின் கவனத்தை ஈர்த்த இப்போரானது அவரை 1925 முதல் 1937 வரை பல சுற்று மடல்களை எழுதத்தூண்டியது. 11 டிசம்பர் 1925இல் திருத்தந்தை கிறிஸ்து அனைத்துலக அரசர் பெருவிழாவினை நிருவினார்.  
நவம்பர் 18, 1926 தனது Iniquis Afflictisque (On the Persecution of the Church in Mexico) என்னும் சுற்றுமடலில் மெக்சிக்கோ அரசின் செயல்களை கண்டித்தார். ஆயினும் கத்தோலிக்கர்களை கொடுமைப்படுத்துவது நிற்காததினால் 28 மார்ச் 1937இல் மூன்றாம் முரையாக தனது Firmissimam Constantiam என்னும் சுற்றறிக்கையில் கண்டித்து இவ்வாட்சியினை எதிர்த்து கத்தோலிக்க மரபில் நிலைப்பவருக்கு நிறைவு பலன்களை வழங்கினார்.  
இப்போரினை மையமாக வைத்து For Greater Glory என்னும் வரலாற்றுப்படம் ஜூன் 1, 2012இல் வெளியானது.
# இவாஞ்சலின் ரேஷ்மா

**இவாஞ்சலின் ரேஷ்மா** இந்தியா தமிழ்நாடு மாநிலத்தில் கன்னியாகுமரி மாவட்டத்தில், மேற்கு தொடர்ச்சி மலையின் அடிவாரத்தில் உள்ள *கூவைகாடு* என்னும் இடத்தில் வாழுகின்ற காணிக்காரர் எனப்படும் பழங்குடி இனத்தைச் சேர்ந்த பெண். இவர் அந்தப் பழங்குடி இனத்திலிருந்து மருத்துவம் படிக்கச் சேர்ந்துள்ள முதல்பெண் என்ற பெருமைக்குரியவர்.
# அங்கிகா

**அங்கிகா** (ஆங்கிலம்: Angika, இந்தி: अंगिका) மொழி இந்தியாவின் பீகார் , ஜார்கண்ட் , மேற்கு வங்காளம் மற்றும் நேபாளம் ஆகிய இடங்களில் பேசப்பட்டும் இந்தோ ஈரானிய மொழி ஆகும்.இம்மொழி சற்றே வங்காள மொழியை ஒத்து இருக்கும். மகாபாரதத்தில் குறிப்பிட்டுள்ளபடி அங்க தேசம் மக்கள் பேசிய மொழி இதுவாகும்.
# அங்கிகா

## நிலை

இந்திய அரசால் 8 ஆவது அட்டவணையில் அங்கீகரிக்கப்பட்டுள்ள 22 அலுவல் மொழிகளுள் ஒன்றாக இது இல்லை.அதற்கான கோரிக்கை நிலுவையில் உள்ளது.
# அங்கிகா

## எழுத்து

அங்கிகா மொழி தேவநாகரி எழுத்துவடிவில் எழுதப்படும். பழங்காலத்தில் **அங்கா லிபி** மற்றும் **காய்தி** போன்றவை புழக்கத்தில் இருந்தன.
# அங்கிகா

## வேறு பெயர்கள்

இம்மொழி கீழே குறிப்பிடப்பட்டுள்ள வேறு பெயர்களாலும் அழைக்கப்படும்.
- அங்கி
- சுர்ஜாபூரி
- அங்கிகார்
- செக்கா-சிக்கி
- சாய்-ச்செள
- பாகல்பூரி
- செக்காரி
- கேய்ல்-கேய்லி
- தீதி
# அங்கிகா

## மொழி பேசுவோர்

**கிழக்கு பீகார்**
காதிகார் , புர்னியா , கிசாங்காஜ் , மதேபுரா , சகர்சா , பாகல்பூர் , பங்கா , ஜாமுய் , முங்கர் , லகிசாராய் , பெங்குசாராய் மற்றும் சீக்புரா ஆகிய மாவட்டங்களில் புழக்கத்தில் உள்ளது.
**ஜார்கண்ட்**
சகப்காங்ஜ் , ஹோடா , டியோஹார் , பகுர் , டும்கா மற்றும் ஜம்ட்ரா ஆகிய மாவட்டங்களில் புழக்கத்தில் உள்ளது.  
மேலும் , அங்கிகா மொழி பேசும் மக்கள் அதிக அளவு ஈரான் , அமெரிக்கா , இங்கிலாந்து மற்றும் கனடா ஆகிய இடங்களுக்குக் குடிபெயர்ந்துவிட்டனர்.
# அங்கிகா

## திரைப்படம்

இம்மொழியின் முதல் திரைப்படம் 27 ஏப்ரல் 2007 ஆம் ஆண்டு பீகாரின் லெஷ்மி திரையரங்கில் வெளியிடப்பட்டது. திரைப்படத்தின் பெயர் **கஹாரியா வாலி போவ்ஜி** ஆகும்.அதன் பின் 2010-ல் **அங் புத்ரா** எனும் திரைப்படம் வெளியானது.மேலும் ** கைசே சாந்தோ பிகுலா பிஸ்கரி கை** எனும் திரைப்படம் வெளியாகப்போகிறது.
# அங்கிகா

## விக்கிப்பீடியாவில் அங்கிகா

விக்கிப்பீடியாவில் அங்கிகா மொழியைச் சேர்க்க வேண்டும் என ஓட்டெடுப்பு நடக்கிறது.
# அடாய் மக்கள்

**அடாய் மக்கள்** (Adai people) அமெரிக்காவின் லூசியானாவின் வடமேற்கிலும் , டெக்சாசின் வடகிழக்கிலும் வாழ்ந்த தொல்குடியர் ஆவர். **அடாய்** என்னும் சொல்லுக்கு **மரத்தூரிகை** என்று பொருள்.  
இவர்கள் ஐரோப்பியர்களோடு முதன்முதலில் தொடர்பு கொண்ட வட அமெரிக்க மக்களில் இருப்பர். 1530-ல் **அல்வார் நுன்ஸ் கேபிஸா டி வாகா ** எனும் எழுத்தாளர் இவர்களைப் பற்றி *அடாயாஸ்* என்று எழுதியுள்ளார். பின்னர் இவர்கள் தமது வசிப்பிடத்தை விட்டு விலகிச் சென்றுவிட்டனர். 1820 வாக்கில் 30 பேர் மட்டுமே உயிர் வாழ்ந்தனர். இவர்களின் மொழியான **அடாய்** வழக்காறொழிந்த மொழிகளுள் ஒன்றாக கருதப்படுகிறது.
# ஒளிரும் காளான்கள்

**ஒளிரும் காளான்கள்** என்பவை இரவில் ஒளிரும் தன்மையினைக் கொண்டுள்ள காளான்கள் ஆகும். இவ்வகைக் காளான்கள் உலகில் சுமார் 80 வகைகளுக்கும் அதிகமாகக் காணப்படுகின்றன. இந்தக் காளான்களின் வித்துக்கள் ஓரிடத்தில் இருந்து மற்றொரு இடத்திற்கு பரவுவதற்கு உதவும் பூச்சிகளையும் ஏனைய உயிரினங்களையும் கவருவதற்காகவுமே இத்தகைய ஒளி உமிழும் தன்மையைப் பெற்றிருக்கின்றன. இவ்வகையான காளான்களின் திசுக்களில் உள்ள லுாசிபெரெஸ் என்னும் நொதியானது லுாசி பெரின் என்னும் கரிம மூலக்கூறில் ஆக்ஸிகரணத்தை ஊக்குவிக்கிறது. அப்போது, வேதியியல் மாற்றத்தின் விளைவால் ஏற்படும் அதிகப்படியான ஆற்றல் பச்சை ஒளியாக வெளியேறுகிறது. இதுவே அக்காளான்களின் திசுக்களை ஒளிர வைக்கின்றது.
# மகரம் மயங்கா னகரத் தொடர்மொழி

மகரம் என்னும் சொல் 'ம்' என்னும் மெய்யழுத்தைக் குறிக்கும். மொழியின் இறுதியில் வரும் மகரம் னகர எழுத்தாக மயங்கி வரும்.  
எடுத்துக்காட்டு - அறம் செய்யான் *அறன் அழீஇ*, *அறன் வலியுறுத்தல்*, *புறனடை* - என்பன மயங்கி வந்தன.  
இப்படி மயங்காமல் வரும் னகரத் தொடர்மொழிகள் ஒன்பது எனத் தொல்காப்பியம் வரையறுத்துக் கூறுகிறது.  
இவற்றிற்கு எடுத்துக்காட்டாக உரையாசிரியர் தரும் சொற்கள் இவை.  
அழன் , எகின் , குயின் , செகின் பயின் , புழன் , விழன் , கடான் , வயான் - இவை இளம்பூரணர் தரும் எடுத்துக்காட்டுகள்.  
எகின், செகின், விழன், பயின், குயின், அழன், புழன், கடான், வயான் - ஆகியவை ன்-ம் மயங்காத சொற்களுக்கு நச்சினார்க்கினியார் தரும் எடுத்துக்காட்டுகள்.
# வார்ப்புரு:இலங்கை வடமேற்கு மாகாண சபை தேர்தல் முடிவுகள், 2013

2013 செப்டம்பர் 21 இல் நடைபெற்ற 6வது வடமேல் மாகாணசபைக்கான தேர்தல் முடிவுகள்::  
| கூட்டணிகளும் கட்சிகளும் | குருநாகல் | புத்தளம் | கூடுதல்
இடங்கள் | மொத்தம் |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| &nbsp; | align=ஐக்கிய மக்கள் சுதந்திரக் கூட்டணி | 540,513 | 69.05% | 23 | 164,675 | 59.10% | 9 | 2 | **705,188** | **66.43%** | **34** |
| &nbsp; | align=ஐக்கிய தேசியக் கட்சி | 169,668 | 21.67% | 7 | 87,343 | 31.34% | 5 | 0 | **257,011** | **24.21%** | **12** |
| align=சனநாயகக் கட்சி | 36,096 | 4.61% | 2 | 10,018 | 3.60% | 1 | 0 | **46,114** | **4.34%** | **3** |  |
| &nbsp; | align=சிறீலங்கா முஸ்லிம் காங்கிரசு | 17,130 | 2.19% | 1 | 10,730 | 3.85% | 1 | 0 | **27,860** | **2.62%** | **2** |
| &nbsp; | align=மக்கள் விடுதலை முன்னணி | 16,311 | 2.08% | 1 | 3,313 | 1.19% | 0 | 0 | **19,624** | **1.85%** | **1** |
| align=ஜன செத்த பெரமுன | 627 | 0.08% | 0 | 1,112 | 0.40% | 0 | 0 | **1,739** | **0.16%** | **0** |  |
| &nbsp; | align=சுயேட்சைக் குழுக்கள் | 850 | 0.11% | 0 | 448 | 0.16% | 0 | 0 | **1,298** | **0.12%** | **0** |
| align=தேசிய ஐக்கிய அமைப்பு | 232 | 0.03% | 0 | 516 | 0.19% | 0 | 0 | **748** | **0.07%** | **0** |  |
| align=நமது தேசிய முன்னணி | 541 | 0.07% | 0 | 202 | 0.07% | 0 | 0 | **743** | **0.07%** | **0** |  |
| align=தேசப்பற்றுள்ள தேசிய முன்னணி | 277 | 0.04% | 0 | 98 | 0.04% | 0 | 0 | **375** | **0.04%** | **0** |  |
| align=ஐக்கிய இலங்கை பாரிய பேரவை | 192 | 0.02% | 0 | 160 | 0.06% | 0 | 0 | **352** | **0.03%** | **0** |  |
| align=ஐக்கிய இலங்கை மக்கள் கட்சி | 291 | 0.04% | 0 | 0 | **291** | **0.03%** | **0** |  |  |  |  |
| align=இலங்கை தொழிற் கட்சி | 51 | 0.01% | 0 | 23 | 0.01% | 0 | 0 | **74** | **0.01%** | **0** |  |
| align=ருகுண மக்கள் கட்சி | 53 | 0.01% | 0 | 17 | 0.01% | 0 | 0 | **70** | **0.01%** | **0** |  |
| colspan=2 align=செல்லுபடியான வாக்குகள் | 782,832 | 100.00% | 34 | 278,655 | 100.00% | 16 | 2 | 1,061,487 | 100.00% | 52 |  |
| colspan=2 align=நிராகரிக்கப்பட்டவை | 36,562 | 16,653 | 53,215 |  |  |  |  |  |  |  |  |
| colspan=2 align=மொத்த வாக்குகள் | 819,394 | 295,308 | 1,114,702 |  |  |  |  |  |  |  |  |
| colspan=2 align=பதிவு செய்த வாக்காளர்கள் | 1,227,810 | 526,408 | 1,754,218 |  |  |  |  |  |  |  |  |
| colspan=2 align=வாக்காளித்தோர் வீதம் | 66.74% | 56.10% | 63.54% | } |  |  |  |  |  |  |  |
# கு. ப. ராஜகோபாலன்

**கு. ப. ரா** என்று பரவலாக அறியப்பட்ட **கு. ப. ராஜகோபாலன்** (ஜனவரி 1902 - ஏப்ரல் 27, 1944) ஒரு தமிழ் எழுத்தாளர். சிறுகதை, நாவல், கவிதை, வசன கவிதை, ஓரங்க நாடகம், திறனாய்வு, வாழ்க்கை வரலாறு, மொழிபெயர்ப்பு எனப் பலவகைப் படைப்புகளை அளித்தவரெனினும் அவரது சிறுகதைகளின் சிறப்பினால் “சிறுகதை ஆசான்” என்று அழைக்கப்படுகிறார்.
# கு. ப. ராஜகோபாலன்

## வாழ்க்கை வரலாறு

கு. ப. ரா கும்பகோணத்தில் பிறந்தவர். அவருடைய பெற்றோர் பட்டாபிராமையர்- ஜானகி அம்மாள். திருச்சி கொண்டையம்பேட்டைப் பள்ளியில் ஆரம்பக் கல்வியும், தேசியக் கல்லூரியில் இடைநிலை (இண்டர்மீடியட்) கல்வியும் பெற்றார். கும்பகோணம் அரசினர் கல்லூரியில் வடமொழியை சிறப்புப் பாடமாகக் கொண்டு இளங்கலைப் பட்டம் பெற்றார். தனது 24-ஆம் வயதில் அம்மணி அம்மாளை மணந்தார். மதுரை மாவட்டம் மேலூர் வட்டாட்சியர் அலுவலகத்தில் கணக்கராகப் பணியாற்றினார். கண்புரை நோயின் காரணமாகக் கண் பார்வை குன்றியதால் அப்பணியில் இருந்து விலகினார். கண் பார்வை குன்றிய நிலையிலும் மணிக்கொடி போன்ற இதழ்களில் அவர் இலக்கியப் படைப்புகளை எழுதி வெளியிட்டார்.  
மருத்துவ சிகிச்சைக்குப்பின் கண் பார்வை மீண்டும் கிட்டியது. சென்னைக்கு இடம் பெயர்ந்து முழுநேர எழுத்தாளராக மாறினார். மணிக்கொடி, கலைமகள், சுதந்திர சங்கு, சூறாவளி, ஹனுமான், ஹிந்துஸ்தான் போன்ற இதழ்களில் அவரது படைப்புகள் வெளியாகின. வ. ராமசாமி ஆசிரியராக இருந்த ”பாரத தேவி” என்ற இதழிலும், கா. சீ. வெங்கடரமணி நடத்திய ”பாரத மணி” இதழிலும் சிலகாலம் பணியாற்றினார். கு. ப. ரா தனது இயற்பெயரிலும் ”பாரத்வாஜன்”, "கரிச்சான்', "சதயம்” போன்ற புனைப்பெயர்களிலும் படைப்புகளை வெளியிட்டார். இரண்டாம் உலகப் போரின் போது கும்பகோணத்துக்கு மீண்டும் திரும்பி ”மறுமலர்ச்சி நிலையம்” என்ற பெயரில் புத்தக நிலையம் ஒன்றை நடத்தினார். 1943-ஆம் ஆண்டு கிராம ஊழியன் இதழின் சிறப்பாசிரியராகப் பொறுப்பேற்றார். அதற்கு அடுத்த ஆண்டு அவ்விதழின் ஆசிரியரானார். ஆனால் இழைய அழுகல் நோயால் தாக்கப்பட்டு 1944-ஆம் ஆண்டு இறந்தார்.  
கு. ப. ரா. வின் தங்கை சேது அம்மாளும் அறியப்பட்ட ஓர் எழுத்தாளர்.
# கு. ப. ராஜகோபாலன்

## படைப்புகள்

(பட்டியல் முழுமையானதல்ல)
# கு. ப. ராஜகோபாலன்

## படைப்புகள்

### சிறுகதைத் தொகுப்புகள்

- *ஆத்மசிந்தனை* (1967)
- *ஆற்றாமை* (1990)
- *கனகாம்பரம் முதலிய கதைகள்* (1944)
- *காணாமலே காதல்* (1943)
- *புனர்ஜன்மம் சிறுகதைகள்*(1943)
# கு. ப. ராஜகோபாலன்

## படைப்புகள்

### கட்டுரைத்தொகுதி

- *கண்ணன் என் கவி* (1937)
- *எதிர்கால உலகம்* (1943)
- *ஸ்ரீஅரவிந்த யோகி* (1940)
- *டால்ஸ்டாய் வாழ்க்கையும் உபதேசமும்* (1985)
- *பக்தியின் சரிதை* (1992)
# கு. ப. ராஜகோபாலன்

## படைப்புகள்

### மொழிபெயர்ப்புகள்

- *அனுராதா* (சரத்சந்திரர் - புதினம்)
- *ஆறு நவயுக நாவல்கள்* (புதினம்) (1940)
- *இரட்டை மனிதன்* (ஆர்.எல்.ஸ்டீவன்ஸன் - புதினம்)
- *டால்ஸ்டாய் சிறுகதைகள் - I,II,III பாகங்கள்* (1942)
- *துர்க்கேஸநந்தினி* (பக்கிம் சந்திர சாட்டர்ஜி - புதினம்)
- *தேவி ஸௌதுராணி* (பக்கிம் சந்திர சாட்டர்ஜி - புதினம்)
- *ஹரிலட்சுமி * (சரத்சந்திரர் - புதினம்)
- *ஹிரண்மயி * (சரத்சந்திரர் - புதினம்) (1949)
# கு. ப. ராஜகோபாலன்

## படைப்புகள்

### நாடகங்கள்

- *அகலியை* (1967)
# கு. ப. ராஜகோபாலன்

## படைப்புகள்

### படைப்புத் தொகுதிகள்

- *கு.ப.ரா. கட்டுரைகள்* (2012)
- *கு.ப.ரா கதைகள்* (2009)
- *கு.ப.ரா சிறுகதைகள்* (2014)
- *கு.ப.ரா. படைப்புகள் (நாடகங்களும் கவிதைகளும்)* (2010)
- *சிறிது வெளிச்சம் (தொகுப்பில் வராத கதை, குறுநாவல்கள், கவிதைகள்* (1969)
- *கருவளையும் கையும் (கவிதைத் தொகுதி- காவிரி இதழ் வெளியீடு) * ((2021)
# எருமைப் புல்

**எருமைப் புல்**லின் (ஆங்கிலம்:Buffalo grass) தாவரவியல் பெயர் 'பிரக்கையிரியா மியூட்டிகா' (இலத்தீன்:Brachiaria mutica) மற்றொரு பெயர், நீர்ப்புல் என்பதாகும். இப்புல்லினம், பல பருவப்பயிர் ஆகும். இது பள்ளத்தாக்குக்களில் உள்ள சதுப்பு நிலங்களில் இயல்பாகக் காணப்படுகிறது. இது காட்டுவகைப் புல் இனமாகும். ஒரு மீட்டர் வரை வளரும் தன்மை கொண்டது. இந்தப்புல் இருபாலினத் தன்மையை உடையதாகும். இதன் தாயகம் பண்டைய ஆப்பிரிக்க கண்டமெனக் கண்டறிந்துள்ளனர். இதன் பேரினமானது, நூற்றுக்கும் மேற்பட்ட சிற்றினங்களைக் கொண்டு, பெரிய புல் பேரினமாக விளங்குகிறது.
# எருமைப் புல்

## தமிழகப் பயன்பாடு

கொஞ்சகாலமாகத் தீவனப்பயிராக, தமிழ்நாட்டில் பயிர் செய்கின்றனர். கோயம்புத்தூர், கோவில்பட்டி வேளாண்பண்ணை, இறைவைப் புன்செய்களில் பயிர் செய்து பார்த்ததில், எருமைப்புல் சமவெளிகளிலும் செழிப்பாக வளருமென்பது கண்டறியப்பட்டது. ஆண்டுக்கு 8-10 முறை அறுவடைச் செய்யலாம். மொத்தத்தில் ஏக்கர் ஒன்றுக்கு, 80,000 இராத்தல் வரை புல் மகசூல் கிடைக்கிறது. புல்லில் புரதச்சத்தும் மிகுந்து காணப்படுகிறது. மாடுகள், இப்புல்லை விருப்பத்துடன் விரும்பி உண்கின்றன. கெனியா, நேப்பியர் புல்களின் தாவரத்தண்டுகளைக் கழிப்பது போல், இந்நீர்ப்புல்லைக் கழிப்பதில்லை. ஏனெனில், இத்தண்டு குறைவாகவும், மெல்லியதாகவும் இருப்பதே, இதற்குக் காரணமெனக் கண்டறியப்பட்டுள்ளது.இலைகள் மிகுந்து காணப்படுகின்றன. காலையில் எருமைப்புல்லின் மேலிருக்கும் பனித்துளிகள் காய்ந்தபின் அறுத்தால்தான், மாடுகள் தின்கின்றன என்பதை, நினைவில் நிறுத்திக் கொள்ளவேண்டிய குறிப்பாகும்.
# வெண்கடல் (சிறுகதைத் தொகுதி)

**வெண்கடல்** ஜெயமோகன் எழுதிய 11 சிறுகதைகள் கொண்ட சிறுகதைத் தொகுதி. வம்சி பதிப்பகம், திருவண்ணாமலை இதை வெளியிட்டுள்ளது. 2013ல் இந் நூல் வெளிவந்தது.
# வெண்கடல் (சிறுகதைத் தொகுதி)

## இலக்கிய முக்கியத்துவம்

ஜெயமோகனின் அறம் சிறுகதைகளின் வரிசையின் மனநிலையையும் உணர்ச்சிகளையும் ஒட்டி எழுதப்பட்ட கைதிகள் போன்ற சிறுகதைகள் இத்தொகுதியில் உள்ளன. ஜெயமோகனின் இணையதளத்தில் தொடர்ச்சியாக வெளியிடப்பட்ட இக்கதைகள் வாசகர்களின் வரவேற்பைப் பெற்றவை
# வெண்கடல் (சிறுகதைத் தொகுதி)

## சிறுகதைகள்

இத்தொகுதியில் இடம்பெற்றுள்ள 11 சிறுகதைகள்:
1. பிழை
1. கைதிகள்
1. அம்மையப்பம்
1. கிடா
1. தீபம்
1. வெறும்முள்
1. குருதி
1. நிலம்
1. நீரும் நெருப்பும்
1. வெண்கடல்
1. விருது.
# வெள்ளையானை (புதினம்)

**வெள்ளையானை** ஜெயமோகன் எழுதிய நாவல். எழுத்து பிரசுரம், மதுரை இதை வெளியிட்டிருக்கிறது. தென்னிந்தியாவில் 1877ல் வந்த மாபெரும் பஞ்சத்தின் பின்னணியில் இந்தியாவின் முதல் தொழிற்சங்கப் போராட்டம் என்று சொல்லப்படும் ஒரு கிளர்ச்சியைப்பற்றி எழுதப்பட்ட நாவல் இது. சென்னை ஐஸ்ஹவுசில் இந்தப் போராட்டம் நடந்தது. வெள்ளையானை என்பது பனியைக் குறிப்பிடுகிறது.
# வெள்ளையானை (புதினம்)

## கதைச் சுருக்கம்

**எய்டன் பைர்ன்** என்ற அயர்லாந்து காவல்துறை அதிகாரியின் பார்வையில் சொல்லப்படும் கதை இது. ஐஸ்ஹவுஸ் தொழிலாளர் ஒருவர் தாக்கப்படுவதைக் கண்டு அதை விசாரிக்கச் செல்கிறான் எய்டன். அங்கே அந்தத் தொழிலாளர்கள் கடுமையாகச் சுரண்டப்படுவதைக் காண்கிறான். காணாமல்போன அந்த தொழிலாளர்களைத் தேடிச் செல்பவன் கறுப்பர் சேரி எனப்படும் தலித் குடியிருப்புகளைக் காண்கிறான். அந்த மக்கள் அனைவரும் பெரும் பஞ்சத்தின் விளைவான அகதிகள் என்பதை அறிகிறான். அந்தப் பஞ்சத்தை நேரில் சென்று பார்த்து அதிர்ச்சி அடைகிறான்  
பஞ்சத்தை வெள்ளை அரசு செயற்கையாக உருவாக்கியது என்பதை அறிகிறான் எய்டன். அந்தப் பஞ்சத்தை அரசு நினைத்தால் தவிர்க்கமுடியும் என நினைத்து அதற்கு முயல்கிறான். அரசு அவனை தன் ஊழலுக்குப் பயன்படுத்திக்கொள்கிறது. எய்டன் ஐஸ்ஹவுஸில் ஒரு போராட்டத்தை உருவாக்குகிறான். அது ஒடுக்கப்படுகிறது
# வெள்ளையானை (புதினம்)

## முக்கியத்துவம்

இந்நாவல் இந்தியாவின் தலித் மக்களின் எண்ணிக்கையில் நேர்பாதி செத்து அழிந்த பஞ்சத்தின் சித்திரத்தை அளிக்கிறது. ஒருபக்கம் வெள்ளையரும் மறுபக்கம் சாதிவெறியர்களும் அதற்கு பொறுப்பு என்று காட்டுகிறது. இந்தியாவின் முதல் தலித் எழுச்சியின் சித்திரமும் இந்த நாவலில் உள்ளது.
# மெய்ப்பாடு (தொல்காப்பிய நெறி)

மெய்யில் படுவது **மெய்ப்பாடு**. அதாவது உள்ளத்து உணர்ச்சிகள் உடலில் தென்படுவது மெய்ப்பாடு. தொல்காப்பியம் பொருளதிகாரத்தில் உள்ள ஒன்பது இயல்களில் ஆறாவது இயலாக அமைந்திருப்பது **மெய்ப்பாட்டியல்**ஆகும். தொல்காப்பியம் காட்டும் மெய்ப்பாடுகள் எட்டு. அவை தோன்றும் இடங்கள் என்று ஒவ்வொன்றும் 4 வகைகளாகப் பகுத்துக் காட்டப்பட்டுள்ளன. அன்றியும் 32 மெய்ப்பாடுகள் வேறுபடுத்திக் காட்டப்பட்டுள்ளன. மெய்ப்பாடுகள் தோன்றும் இடங்களை உரையாசிரியர்கள் சுவை என்கின்றனர். இவை உடலின் **மெய்ச்சுவை**கள். அதாவது மெய்யுணர்வுகள். இவை அனைத்தும் புறப்பொருளில் தோன்றுவன.  
இவையேயன்றிக் காதல் வாழ்க்கையில் காதலர்களிடையே தோன்றும் மெய்ப்பாடுகள் அவத்தை, அழிவில்-கூட்டம், ஒப்பு, ஒப்பின்மை என்னும் உணர்ச்சிகளாகக் காட்டப்பட்டுள்ளன.  
- பசி, தாகம், பாலுணர்வு, உறங்குதல், விழித்தல் முதலானவை உயிரினங்களுக்கு உள்ள பொதுவான **அகத்தெழுச்சி உணர்வுகள்**.
- சுவை, ஒளி, ஊறு, ஓசை. நாற்றம் - ஆகிய ஐந்தும் **புறத்தாக்க உணர்வுகள்**.
- தொல்காப்பியம் காட்டுவன **உணர்ச்சிகள்** உந்திய வெளிப்பாடு.
# மெய்ப்பாடு (தொல்காப்பிய நெறி)

## ஒப்புநோக்குக

- மெய்ப்பாடு (மேலையர் நெறி)
# மெய்ப்பாடு (தொல்காப்பிய நெறி)

## புறப்பொருள் மெய்ப்பாடுகள்

மெய்ப்பாடு எட்டு. அவை நகை, அழுகை முதலானவை.  
மெய்ப்பாடு தோன்றுமிடம் சுவை. சுவை என்பது உள்ளத்தில் தோன்றும் சுவை-உணர்ச்சி. அவை எள்ளல், இளமை முதலான 32, மற்றும் உடைமை, இன்புறல் முதலான 32
# மெய்ப்பாடு (தொல்காப்பிய நெறி)

## புறப்பொருள் மெய்ப்பாடுகள்

### 8 வகை

| மெய்ப்பாடு | மெய்ப்பாடு தோன்றும் அகச் சுவைகள் |  |
| --- | --- | --- |
| நகை | எள்ளல் இளமை பேதமை மடன் |  |
| அழுகை | இளிவு இழவு அசைவு வறுமை |  |
| இளிவரல் | மூப்பு பிணி வருத்தம் மென்மை |  |
| மருட்கை | புதுமை பெருமை சிறுமை ஆக்கம் |  |
| அச்சம் | அணங்கு விலங்கு கள்வர் தம்-இறை |  |
| பெருமிதம் | கல்வி தறுகண் புகழ்மை கொடை |  |
| வெகுளி | உறுப்பறை குடிகோள் அலை கொலை |  |
| உவகை | செல்வம் புலன் புணர்வு விளையாட்டு | } |
# மெய்ப்பாடு (தொல்காப்பிய நெறி)

## புறப்பொருள் மெய்ப்பாடுகள்

### அகச் சுவைகள் 32

மேலே சொல்லப்பட்ட எட்டு வகையான மெய்ப்பாடுகளின் கூறுகள் இந்த 32 மெய்ப்பாடுகள்.
| உடைமை, | இன்புறல், | நடுவுநிலை, | அருளல், | தன்மை, | அடக்கம், | வரைதல், | அன்பு, |  |
| --- | --- | --- | --- | --- | --- | --- | --- | --- |
| கைம்மிகல், | நலிதல், | சூழ்ச்சி, | வாழ்த்தல், | நாணுதல், | துஞ்சல், | அரற்று, | கனவு, |  |
| முனிதல், | நினைதல், | வெரூஉதல், | மடிமை, | கருதல், | ஆராய்ச்சி, | விரைவு, | உயிர்ப்பு, |  |
| கையாறு, | இடுக்கண், | பொச்சாப்பு, | பொறாமை, | வியர்த்தல், | ஐயம், | மிகை, | நடுக்கு, | } |
# மெய்ப்பாடு (தொல்காப்பிய நெறி)

## அகப்பொருள் மெய்ப்பாடுகள்

### அவத்தை 6

'வினைய நிமித்தம்' எனத் தொல்காப்பியர் குறிப்பிடும் இந்த மெய்ப்பாடுகளை உரையாசிரியர்கள் 'அவத்தை' என்னும் சொல்லால் குறிப்பிடுகின்றனர். தலைவன் முதன் முதலில் பார்க்கும்போது தலைவியிடம் தோன்றும் மெய்ப்பாடுகள் இவை.
| தலைவி மெய்ப்பாடு (அவத்தை) வரிசை எண் | தலைவியிடம் தோன்றும் மெய்ப்பாடு | மெய்ப்பாடு பற்றிய விளக்கம் |  |
| --- | --- | --- | --- |
| 1 | புகு முகம் புரிதல்,
பொறி நுதல் வியர்த்தல்,
நகு நயம் மறைத்தல்,
சிதைவு பிறர்க்கு இன்மை | காதலன் பார்ப்பதைக் காதலி விரும்புதல்
காதலி நெற்றியில் வியர்வை
தான் விரும்புவதைக் காதலி மறைத்தல்
மற்றவர்களைப் பற்றி எண்ணாமை |  |
| 2 | 'கூழை விரித்தல்,
காது ஒன்று களைதல்,
ஊழ் அணி தைவரல்,
உடை பெயர்த்து உடுத்தல், | தலைமுடியை விரித்துவிடுதல்
காதில் இருக்கும் அணிகலன் ஒன்றைக் கழற்றிப் போட்டுக்கொள்ளுதல்
அணிந்திருக்கும் அணிகலன்களைத்
தடவிப் பார்த்துக்கொள்ளுதல்
காதல் உணர்வால் தளரும் ஆடையை இறுக்கி உடுத்திக்கொள்ளுதல் |  |
| 3 | 'அல்குல் தைவரல்,
அணிந்தவை திருத்தல்,
இல் வலியுறுத்தல்,
இரு கையும் எடுத்தல், | தன் குறி உறுப்பில் தோன்றும் ஊறலால் அதனைத் தடவுதல்
அணிந்திருப்பவைகளைத் திருத்தி அழகு செய்துகொள்ளுதல்
தம் இல்லத்தார் கடிவர் எனல்
மாட்டேன் என்று கூறிக் கைகூப்பல் |  |
| 4 | 'பாராட்டு எடுத்தல்,
மடம் தப உரைத்தல்,
ஈரம் இல் கூற்றம் ஏற்று அலர் நாணல்,
கொடுப்பவை கோடல் | தலைவனை உயர்ந்தவன் எனப் பாராட்டுதல்
பழகுவதற்குக் கூசும் தன் மடமைத் தன்மையை விட்டுவிட்டு அவனிடம் அளவளாவிப் பேசுதல்
உற்றார் உறவினர் அன்பு இல்லாமல் அலர் தூற்றுவார்களே என்று நாணுதல்
தலைவன் தரும் காதல் பரிசை ஏற்றல் |  |
| 5 | 'தெரிந்து உடம்படுதல்,
திளைப்பு வினை மறுத்தல்,
கரந்திடத்து ஒழிதல்,
கண்டவழி உவத்தல், | அவனைப்பற்றி நன்றாகத் தெரிந்துகொண்டு அவனுக்கு உடன்படல்
காதலில் திளைப்பதை மறுத்தல்
அவனைக் தேடிவரச் செய்யத் தான் மறைவிடம் ஒன்றில் தன்னை ஒளித்துத்துக்கொள்ளுதல்
அவன் தன்னைக் கண்டுபிடித்து வந்தவுடன் மகிழ்தல் |  |
| 6 | 'புறம் செயச் சிதைதல்,
புலம்பித் தோன்றல்,
கலங்கி மொழிதல்,
கையறவு உரைத்தல், | **புணர்ச்சிக்குப் பின்னர் நிகழ்வன**
அவன் தன்னை ஒப்பனை செய்துவிட்டதைப் பிறர் அறியமுடியாதபடி அவன் செய்த ஒப்பனைகளை அழித்தல்
அவனோடு இருந்ததற்காகப் புலம்புவது போலத் தோற்றமளித்தல்
கலக்கத்தோடு அவனிடம் பேசுதல்
'இனி எனக்கு உன்னைத் தவிர வேறு வழி இல்லை' என்று தான் கையற்றிருக்கும் இயலா நிலையை அவனிடம் எடுத்துக் கூறுதல் | } |
# மெய்ப்பாடு (தொல்காப்பிய நெறி)

## அகப்பொருள் மெய்ப்பாடுகள்

### அவத்தை 6

#### உரையாசிரியர் விரிவு

அவத்தைகள் 10 என வடநூலார் கொள்வர்.  
தொல்காப்பியமும் பத்து அவத்தைகளைக் குறிப்பிடுகிறது.  
முதல் ஆறு அவத்தை அன்பின் ஐந்திணைக்குரியது.  
7ஆம் அவத்தை பெருந்திணைக்குரியது.  
8 ஆம் அவத்தை உன்மத்தம் எனப்படுகிறது.  
9 ஆம் அவத்தை மயக்கம்  
10 ஆம் அவத்தை சாக்காடு.  
வடநூலார் கூறும் மன்றல் என்னும் ஆண்-பெண் உறவுகள் எட்டு. அவற்றில் நடுவண் ஐந்திணைக்கண் வருவன ஆறு. இவற்றைத் தொல்காப்பியர் விளக்கினார். ஏனைய நான்கும் கைக்கிளைக்கும் பெருந்திணைக்கும் உரியன. ஒத்த காமத்து நிகழாது.
| 7 | ஏழாம் அவத்தை | நாண் நீங்கிய காதல் |  |
| --- | --- | --- | --- |
| 8 | எட்டாவது | தேறுதல் ஒழிந்த காமத்து மிகுதி |  |
| 9 | ஒன்பதாவது | உன்மத்தம் |  |
| 10 | பத்தாவது | சாக்காடு | } |
இந்நிகரன அவத்தை பற்றி நிகழ்ந்தனவாயின் ஏழாவது முதலாகப் பத்தாவது ஈறாகக் கூறவெனின் . ஒன்பதாவது மயக்கம்; ; ஆதலான் எனக் கூறினார் என்று கொள்க.
# மெய்ப்பாடு (தொல்காப்பிய நெறி)

## அகப்பொருள் மெய்ப்பாடுகள்

### மனம் அழிந்த தலைவியின் மெய்ப்பாடுகள் - 20

காதலனுக்காகக் காத்திருக்கும்போது காதலியிடம் தோன்றும் மெய்ப்பாடுகள்:
| இன்பத்தை வெறுத்தல், | துன்பத்துப் புலம்பல், | எதிர் பெய்து பரிதல், | ஏதம் ஆய்தல், | பசி அட நிற்றல், |  |
| --- | --- | --- | --- | --- | --- |
| பசலை பாய்தல், | உண்டியின் குறைதல், | உடம்பு நனி சுருங்கல், | கண் துயில் மறுத்தல், | கனவொடு மயங்கல், |  |
| பொய்யாக் கோடல், | மெய்யே என்றல், | ஐயம் செய்தல், | அவன் தமர் உவத்தல், | அறன் அளித்து உரைத்தல், |  |
| ஆங்கு நெஞ்சு அழிதல், | எம் மெய் ஆயினும் ஒப்புமை கோடல், | ஒப்புவழி உவத்தல், | உறு பெயர் கேட்டல், | (நலத் தக நாடின்) கலக்கம் | } |
# மெய்ப்பாடு (தொல்காப்பிய நெறி)

## அகப்பொருள் மெய்ப்பாடுகள்

### மனம் அழியாத் தலைவியின் மெய்ப்பாடுகள் 8

இது திருமணத்துக்கு முற்பட்ட வாழ்க்கையில் தோன்றும் மெய்ப்பாடுகள் என்றும், திருமணத்துக்குப் பிற்பட்ட வாழ்க்கையில் தோன்றும் மெய்ப்பாடுகள் என்றும் இருவகையாக்கித் தொகுக்கப்பட்டுள்ளது.
# மெய்ப்பாடு (தொல்காப்பிய நெறி)

## அகப்பொருள் மெய்ப்பாடுகள்

### மனம் அழியாத் தலைவியின் மெய்ப்பாடுகள் 8

#### திருமணத்துக்கு முந்திய களவு வாழ்க்கையில் தோன்றுவன

தலைவன் மனம் அழியக்கூடாது என நடந்துகொள்ளும் தலைவியிடம் தோன்றும் மெய்ப்பாடுகள் 'அழிவில் கூட்டம்' எனப்படும்.
1. முட்டுவயின் கழறல்,
1. முனிவு மெய்ந் நிறுத்தல்,
1. அச்சத்தின் அகறல்,
1. அவன் புணர்வு மறுத்தல்,
1. தூது முனிவு இன்மை,
1. துஞ்சிச் சேர்தல்,
1. காதல் கைம்மிகல்,
1. கட்டுரை இன்மை,
# மெய்ப்பாடு (தொல்காப்பிய நெறி)

## அகப்பொருள் மெய்ப்பாடுகள்

### மனம் அழியாத் தலைவியின் மெய்ப்பாடுகள் 8

#### திருமணத்துக்குப் பின்னர் கற்பு வாழ்க்கையில் தோன்றுவன - 10

1. தெய்வம் அஞ்சல்,
1. புரை அறம் தெளிதல்,
1. இல்லது காய்தல்,
1. உள்ளது உவர்த்தல்,
1. புணர்ந்துழி உண்மை,
1. பொழுது மறுப்பு ஆக்கம்,
1. அருள் மிக உடைமை,
1. அன்பு தொக நிற்றல்,
1. பிரிவு ஆற்றாமை,
1. மறைந்தவை உரைத்தல் புறஞ்சொல் மாணாக் கிளவி
# மெய்ப்பாடு (தொல்காப்பிய நெறி)

## வாழ்வியல் மனநிலை

இது திருமணத்துக்கு முன்னர் (களவியல்), திருமணத்துக்குப் பின்னர் (கற்பியல்) என்னும் இரண்டு கோணங்களில் நோக்கப்பட்டுள்ளது.
# மெய்ப்பாடு (தொல்காப்பிய நெறி)

## வாழ்வியல் மனநிலை

### மணப்போர் ஒப்புமை( ஒப்பு 10 வகை)

வாழ்க்கையில் இணையும் ஆண் பெண் இங்குக் காட்டப்பட்டுள்ள 10 நிலைகளில் ஒத்தவர்களாக இருக்கவேண்டும் என எதிர்பார்ப்பர்.
| ஒப்பு | விளக்கம் |  |
| --- | --- | --- |
| பிறப்பு | ஆண், பெண் என்னும் பிறப்பு |  |
| குடிமை | ஆயர், வேட்டுவர் போன்ற ஒத்த குடி |  |
| ஆண்மை | ஆண்மை, பெண்மை உணர்வுகள் ஒத்திருத்தல் |  |
| ஆண்டு | பெண் மூத்தவளாக இல்லாமை, ஆண் கிழவனாக இல்லாமை |  |
| உருவு | ஒருவரை ஒருவர் கவரும் கட்டழகு |  |
| நிறுத்த காம வாயில் | ஒத்த காம உணர்வுகள் உள்ளவர்களாக இருக்க வேண்டும். |  |
| நிறை | ஒருவரை ஒருவர் விரும்பும் நிறைந்த உள்ளம் |  |
| அருள் | தவறுகள் நேரும்போது பெருந்தன்மையுடன் ஒத்துப்போகும் அருளுடைமை இருவருக்கும் இருத்தல் வேண்டும் |  |
| உணர்வு | ஈகை முதலான உணர்வுகள் ஒத்திருத்தல் |  |
| திரு | ஒத்த செல்வ வளம் | } |
# மெய்ப்பாடு (தொல்காப்பிய நெறி)

## வாழ்வியல் மனநிலை

### (தலைமக்கட்கு ஆகாத குணங்கள் ‘இன்மை’ 11 வகை)

| **நிம்பிரி** | அழுக்காறு/ அவ்வியம்/**பொறாமை**. |  |
| --- | --- | --- |
| கொடுமை | அறனழிய பிறரைச் சூழும் சூழ்ச்சி |  |
| வியப்பு | தம்மைப் பெரியவராக எண்ணுதல். |  |
| புறமொழி | புறங்கூறுதல் |  |
| வன்சொல் | கடுஞ்சொல் கூறுதல் (திட்டக்கூடாது) |  |
| பொச்சாப்பு | தம்மைக் கடைபிடிக்காதிருத்தல். (தம் நெறியை ஒழுகாதிருத்தல்) |  |
| மடிமை | முயற்சியின்மை |  |
| குடிமை இன்புறல் | தம் குலப் பிறப்பால் தம்மை மதித்து மகிழ்தல் |  |
| **ஏழைமை** | **பேதமை** |  |
| மறப்பு | கற்றது, கேட்டது, பயின்றது போன்றவற்றைக் காதலர்கள் மறத்தல் ஆகாது. | } |  
இளம்பூரணர் கூறும் இவ்விளக்கம் இன்மை எனப் பட்டியலிடப்பட்டுள்ளன. தலைவனும் தலைவியும் தமக்குள் போற்றக்கூடாத குணங்கள் இவை என்று கூறி மெய்ப்பாட்டியல் முடிகிறது.  
’’கண்ணினும் செவியினும் திண்ணிதின் உணரும்
உணர்வுடை மாந்தர்க் கல்லது தெரியின்
நன்னயப் பொருள்கோள் எண்ணருங் குரைத்தே.’’ (தொல்.பொருள்.மெய்ப்.27)  
இந்த மெய்ப்பாடுகளை எல்லோராலும் புரிந்துகொள்ள இயலாது; கண்ணாலும், செவியாலும், தெளிவாக இதற்குப் பொருள் இதுவென சரியாக உணரும் மனிதர்களுக்கல்லாமல் இதன் பொருள் மற்றோருக்குப் புலப்படாது என மெய்ப்பாட்டியலை நிறைவு செய்கிறார் தொல்காப்பியர்.
# சனநாயகக் கட்சி (இலங்கை)

**சனநாயகக் கட்சி** (*Democratic Party*, **ஜனநாயகக் கட்சி**) இலங்கையின் ஓர் அரசியல் கட்சியாகும். இது முன்னாள் இராணுவத் தளபதி சரத் பொன்சேகாவினால் ஆரம்பிக்கப்பட்டது. இக்கட்சி 2013 மார்ச் மாதத்தில் இலங்கைத் தேர்தல் ஆணையத்தில் அரசியல் கட்சியாகப் பதிவு செய்யப்பட்டது.
# சனநாயகக் கட்சி (இலங்கை)

## மாகாண சபைத் தேர்தல், 2013

சனநாயகக் கட்சி முதற் தடவையாக 2013 செப்டம்பர் 21 இல் நடைபெற்ற வடக்கு, வடமேற்கு, மற்றும் மத்திய மாகாணசபைத் தேர்தல்களில் தனித்துப் போட்டியிட்டது. இவற்றில் வடமேற்கு மாகாணத்தில் 46,114 வாக்குகளைப் பெற்று 3 இடங்களையும், மத்திய மாகாணத்தில் 45,239 வாக்குகளைப் பெற்று 2 இடங்களையும் கைப்பற்றியது. வடக்கு மாகாணசபைத் தேர்தலில் 170 வாக்குகளை மட்டுமே பெற்றது. எந்த இடங்களையும் கைப்பற்றவில்லை.
# சனநாயகக் கட்சி (இலங்கை)

## மாகாணசபைத் தேர்தல், 2014

2014 இல் இடம்பெற்ற மாகாணசபைத் தேர்தல்களில் இக்கட்சி போட்டியிட்டு 12 இடங்களைக் கைப்பற்றியது. தெற்கு மாகாணசபையில் 109,032 வாக்குகளைப் பெற்று 3 இடங்களையும், மேற்கு மாகாணசபையில் 203,767 வாக்குகளைப் பெற்று 9 இடங்களையும் கைப்பற்றியது. ஊவா மாகாணசபைத் தேர்தலில் 6.076 வாக்குகளைப் பெற்று எந்த இடங்களையும் கைப்பற்றவில்லை.
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### Outreach

- professional video tutorials in Indian languages  
We have requested funds for camera equipment. Although this may not be professional, it could be a start. Based on feedback etc. we could go for professional video budget if required in 2015. AroundTheGlobe (பேச்சு) 06:35, 24 செப்டம்பர் 2013 (UTC)
- creation of brochures and posters for colleges  
This is a budget for 2000 brochures this year and next year. Although its not a high amount and will probably have to be distributed among many languages. AroundTheGlobe (பேச்சு) 06:35, 24 செப்டம்பர் 2013 (UTC)  
- a dedicated staff member for outreach  
We will post the proposed job spec of the proposed new employees. This is covered. AroundTheGlobe (பேச்சு) 06:35, 24 செப்டம்பர் 2013 (UTC)  
:Job specs proposed AroundTheGlobe (பேச்சு) 07:32, 24 செப்டம்பர் 2013 (UTC)
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### Community/Volunteer Development

- internship with a stipend similar to GSoC program  
It has been considered in the past. We did not add it to the budget specifically, but there is a proposal to use part of the GLAM budget to hire interns in summer months for GLAM activities. That would be one of the two proposed projects with a INR 125000 budget. AroundTheGlobe (பேச்சு) 06:40, 24 செப்டம்பர் 2013 (UTC)  
- corpus for scanner, cameras, and some computing resources for volunteers  
We have requested for camera equipement and netbooks. A multi-purpose printer/scanner is also in the budget but more for office use than industrial use that we would need for digitisation. Digitisation does have a separate budget though. AroundTheGlobe (பேச்சு) 06:40, 24 செப்டம்பர் 2013 (UTC)  
- travel support for networking among wikipedians in different places (4 times a year)  
While there is no "travel support" budget so to say, there is support for event travel. Will try to add travel support as well, but cannot promise at the moment. AroundTheGlobe (பேச்சு) 06:40, 24 செப்டம்பர் 2013 (UTC)
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### Training

- tutorial sessions and webinars for basic computing, image processing, article writing, improving language skills, researching for references, copyright education for wikipedians with various levels of experience  
We aim to have a conference room facility in our office where such sessions can be conducted. Though this is Bangalore specific, we would encourage all communities to use the facility. It is aimed to be a "community area". AroundTheGlobe (பேச்சு) 06:43, 24 செப்டம்பர் 2013 (UTC)  
- there are style guides for Tamil from language bodies which can be supplied to some wikipedians  
Possibly an innovative project? AroundTheGlobe (பேச்சு) 06:43, 24 செப்டம்பர் 2013 (UTC)
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### Facilitating Contribution

- collaborate with organisations that work for free or cheap internet access  
Once again, it would be made available at our office in Bangalore - a 100mbps connection aimed to support editathons etc. If there is any way of supporting in other cities without having our own office, do let us know how and will try to support. AroundTheGlobe (பேச்சு) 06:45, 24 செப்டம்பர் 2013 (UTC)  
- work on large projects to improve computer literacy among subject experts like professors  
One of Sowmyans new job specs is engaging with Universities etc. AroundTheGlobe (பேச்சு) 06:45, 24 செப்டம்பர் 2013 (UTC)
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### Content Development

- contests where they have shown to have worked
- Tamil typing contests
- Wikidata for Tamil Wikipedia and other Indian Wikipedias  
Wiki Loves India would cover this? It isnt language or area specific. AroundTheGlobe (பேச்சு) 06:47, 24 செப்டம்பர் 2013 (UTC)  
- Develop tools to extract data about books, movies, events, etc so the data will be structured and linked; this can be used in multiple platforms/projects and would eliminate redundant work
- Integrated and Universal Database and repository of All Indian Knowledge-ware  
All this would again come under innovative projects? AroundTheGlobe (பேச்சு) 06:47, 24 செப்டம்பர் 2013 (UTC)
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### Publications

- CDs and DVDs  
We have conciously stayed away from this as the chapter would be legally liable for content distributed. It is not a risk we are willing to undertake. AroundTheGlobe (பேச்சு) 06:49, 24 செப்டம்பர் 2013 (UTC)  
- printed manuals  
Part of the budget. AroundTheGlobe (பேச்சு) 06:49, 24 செப்டம்பர் 2013 (UTC)
- pamphlets  
Part of the budget. AroundTheGlobe (பேச்சு) 06:49, 24 செப்டம்பர் 2013 (UTC)  
- an Indian Wikimedia press to release quarterly magazines or printed books of selected wiki articles  
Possibly the new employee proposed who is to work on PR could do this. Would suggest you engage with the person once hired. AroundTheGlobe (பேச்சு) 06:49, 24 செப்டம்பர் 2013 (UTC)
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### Language Tools

- Support research projects involved in making futuristic tool
- For example, machine translation between Indian languages and make them available under open source licences. Some Machine Translation tools among Indian languages are available in university labs.
- Spelling and Grammar Correction Tools for Indian languages  
Possibly the devcamp budget could be used towards this? AroundTheGlobe (பேச்சு) 06:50, 24 செப்டம்பர் 2013 (UTC)
# விக்கிப்பீடியா:இந்திய விக்கிமீடியப் பிரிவுக்கான முன்மொழிவுகள் 2013/en

### GLAM Initiatives

- try to get existing public domain or government sponsored works e.g. there's a Tamil Encyclopaedia developed with funding support from Govt of TN  
Part of Sowmyans new job profile. AroundTheGlobe (பேச்சு) 06:50, 24 செப்டம்பர் 2013 (UTC)
# உலோக எக்சு கதிர் குழாய்

பொதுவாக எக்சு-கதிர்க் குழாய்கள் சிறப்பு கண்ணாடியால் உருவாக்கப்படுகின்றன. அதிக வெப்பத்தினைத் தாங்கும் கண்ணாடிக் குழாய் அல்லாமல், உலோகத்தாலான குழாயின் இருபக்கத்திலும் உறுதியான கண்ணாடி பாகங்களைக் கொண்ட **உலோக எக்சு-கதிர்க் குழாய்கள்** (*Metal X Ray tubes*) வடிவமைக்கப்பட்டுள்ளன. இவற்றில் எலக்ட்ரான் துப்பாக்கி மற்றும் நேர்முனைத் தட்டு உள்ள இடத்தினைச் சூழ்ந்து இருக்கிறது உலோக உருளை. மற்ற பகுதிகள் கண்ணாடியால் ஆனது.  
எக்சு-கதிர்கள் பெரிலியம் சாளரம் வழியாக வெளிப்படுகிறது. அலுமினிய வடிகட்டியும் உள்ளது. இது உள்ளார்ந்த வடிகட்டிப் பண்பினை அதிகரிக்க உதவுகிறது. கண்ணாடிக் குழாயுடன் ஒப்பிடும் போது உலோகக் குழாய் அதிக இழை உமிழ்ச்சியினைக் கொடுக்கிறது. அதாவது அதிக குழாய் மின்னோட்டம் பெறமுடிகிறது.  
இப்படிப்பட்ட குழாய்கள் குறைந்த கே.வி ல் அதிக குழாய் மின்னோட்டத்தினைப் பெற உதவும். குறைந்த கதிர்வீச்சுக்கால அளவினையும் பயன்படுத்த முடியும்.
# உலோக எக்சு கதிர் குழாய்

## மேற்கோள்

x rayequipment for student radiographers-D.N &M.O Chesney
# ஆமணக்குக் குடும்பம்

**ஆமணக்கு குடும்பத்தில்** (இலத்தீன்:Euphorbiaceae) 300 பேரினங்களும், 7,500-க்கும் மேற்பட்ட சிற்றினங்களும் உள்ளன. ஆன்டனி என்ற பிரான்சு நாட்டு தாவரவியல் அறிஞர் விவரித்துள்ளார். உலக அளவில் இத்தாவரங்கள் பரவி இருந்தாலும், ஆப்பிரிக்காவிலும், தென் அமெரிக்காவிலும் அதிக அளவில் காணப்படுகின்றன. இக்குடும்பத் தாவரங்களுள் 70 பேரினங்களும், 450-க்கும் மேற்பட்ட சிற்றினங்களும், இந்தியாவில் உள்ளன.
# விக்கிப்பீடியா:உங்களுக்குத் தெரியுமா/நவம்பர் 6, 2013

- **பிக் பென்** நான்கு-பக்கங்கள் கொண்ட மணிக்கூடுகளில் உலகின் மிகப் பெரியதும், உலகின் மூன்றாவது மிகப் பெரிய மணிக்கூண்டுக் கோபுரமும் ஆகும்.  
- உலக சனத்தொகையில் 54% மக்கள் (3.8 மில்லியன் மக்கள்) **ஆபிரகாமிய சமயங்களை** பின்பற்றுபவர்களாக (யூதம், கிறித்தவம், இசுலாம்) உள்ளனர்.  
- **சொல்லாக்க ஆட்டத்தில்** முதலில் வைக்கப்படும் சொல் குறைந்தது இரண்டு எழுத்துகளைக் கொண்டதாகவாவது இருக்க வேண்டியுள்ளதுடன், *H8* கட்டத்தை மூடுவதாக இருக்க வேண்டும்.  
- **தேவாங்கு** என்பது மனிதர்களும் குரங்குகளும் உள்ள முதனி வரிசையைச் சேர்ந்த சிறு பாலூட்டி விலங்கு.  
- **தூக்க விறைப்பு** அல்லது **இரவுத் தூக்க ஆண்குறி விறைப்பு** என்பது ஆண்கள் உறங்கும் வேளையில் இயல்பாகவே ஏற்படும் ஆண்குறி விறைப்பு ஆகும். உடலியக்க விறைப்புக் கோளாறு இல்லாத எல்லா ஆண்களுக்கும் பொதுவாக இரவில் இரண்டு அல்லது மூன்று முறை இது நேரும்.
# விக்கிப்பீடியா:உங்களுக்குத் தெரியுமா/நவம்பர் 13, 2013

- பரதநாட்டியத்தில் 28 ஒற்றைக்கை **முத்திரைகளும்**, 24 இரட்டைக்கை முத்திரைகளும் (படம்: சில முத்திரைகளின் தொகுப்பு) உள்ளன.  
- பிரித்தானிய இலங்கையில் *முழு இலங்கைக்கும் விடுதலை* என்ற கருத்தை முதலில் அமைப்பு ரீதியில் கேட்டுப் போராடியது **யாழ்ப்பாண இளைஞர் காங்கிரஸ்**.  
- தமிழ்நாட்டின் முதல் இந்திய ஆளுநராக **கிருஷ்ண குமாரசிங் பவசிங்** பணியாற்றினார்.  
- 1800களில், இந்தியாவின் விலையுயர்ந்த பருத்தி வகை, மதுரை மாவட்டம் **திருமங்கலம் வட்டத்தில்** உற்பத்தி செய்யப்பட்டது.
# விக்கிப்பீடியா:உங்களுக்குத் தெரியுமா/நவம்பர் 20, 2013

- **சச்சின் டெண்டுல்கர்** (படம்) ஒருநாள் பன்னாட்டுத் துடுப்பாட்டப் போட்டியில் தென்னாப்பிரிக்காவிற்கு எதிராக 200 ஓட்டங்கள் (ஆட்டமிழக்காது) குவித்து உலகக் கிரிக்கெட்டில் புதிய சாதனையை ஏற்படுத்தினார். குவாலியரில், பிப்ரவரி 24, 2010 அன்று இப்போட்டி நடந்தது.  
- **அநுராதபுரத்தின் பஞ்ச பாண்டியர்** என்பவர்கள் வட இலங்கையை கி. மு. 103 முதல் கி. மு. 88 வரை தொடர்ச்சியாக ஆண்ட புலாகதன், பாகியன், பாண்டிய மாறன், பழையமாறன், தாட்டிகன் ஆகிய ஐந்து பாண்டியத் தளபதிகள் ஆவர்.  
- **கில்கமெஷ் காப்பியம்** என்பது சுமேரிய மன்னனான கில்கமெஷ் பற்றிய செவிவழிக் கதைகளை வைத்து எழுதப்பட்ட மெசொப்பொத்தேமிய செய்யுள் இதிகாசம் ஆகும்.  
- **கணிமி** (Plasmid) என்பது இவை பொதுவாக வட்ட வளைய வடிவமுடன் ஈரிழை கொண்டவையாக இருக்கும் ஒரு கூடுதலான நிறப்புரி ஆகும். இவை தாம் சார்ந்துள்ள உயிரினத்தின் நிறப்புரியைச் சாரமால் தன்னிச்சையாக பல்கிப் பெருகும் தன்மையை உடையவை.
# விக்கிப்பீடியா:உங்களுக்குத் தெரியுமா/நவம்பர் 27, 2013

- **உருவமாற்ற தேவாலயம்** (படம்) என்பது இசுரேலின் தாபோர் மலையிலுள்ள ஓர் உரோமன் கத்தோலிக்க தேவாலயமாகும். இந்த இடத்தில்தான் இயேசு உருமாற்றமடைந்தார் என நம்பப்படுகிறது.  
- சிவபக்தரான பதஞ்சலி முனிவர் மிருதங்கம் வாசிக்க, நவராத்திரியின் ஆறாம் நாளில்சிவபெருமான் ஆடிய தாண்டவம் **முனி தாண்டவம்** எனப்படுகிறது.  
- **தன்னுடல் தாக்குமை** என்பது தனது உடலிலுள்ள சொந்த உயிரணுக்களையும், இழையங்களையும் தவறுதலாக வெளிக்காரணிகளாக அடையாளப்படுத்தி, நோய் எதிர்ப்பாற்றல் முறைமை தொழிற்பாட்டை இயக்குவதால் தனது சொந்த உயிரணுக்கள், இழையங்களையே தாக்க முற்படல் ஆகும்.  
- சோவியத் ஒன்றியத்தினால் அனுப்பப்பட்ட **ஸ்புட்னிக் 5** விண்கலமே விலங்குகளை விண்வெளிக்கு ஏற்றிச் சென்று மீண்டும் அவற்றைப் பாதுகாப்பாகத் திருப்பிக் கொண்டுவந்த முதல் விண் ஓடம் ஆகும்.
# உசாகி சூறாவளி

**உசாகி சூறாவளி** (*Typhoon Usagi*) என்பது 2013ம் ஆண்டு வடமேற்கு பசிபிக் பெருங்கடலில் பத்தொன்பதாம் வெப்ப மண்டல நிலையில் உருவான, உலகம் முழுவதுக்குமே அதிக பயத்தை உருவாக்கிய மிகக் கடுமையான வெப்ப மண்டலச் சூறாவளி ஆகும். செப்டம்பர் 16 இல் பிலிப்பீன்சு அருகில் உருவாகி செப்டம்பர் 19 இல் அதிக வலுப்பெற்று செப்டம்பர் 21ல் பலவீனமடைந்து சீனாவின் குவாங்டாங் அருகில் கரையைக் கடந்தது.
# உசாகி சூறாவளி

## வளிமண்டலவியல் வரலாறு

பிலிப்பீன்சின் கிழக்கு பகுதியான லுசானில் செப்டம்பர் 15 இல், வெப்ப சலனம் அல்லது குறைந்த அழுத்த பகுதி உருவானது. இதை ஜப்பான் வானிலை ஆய்வு மையம் (JMA) ஒரு வெப்பமண்டலம் உருவாகியுள்ளதென உறுதிசெய்தது. இதனை செப்டம்பர் 16 இல் கூட்டு சூறாவளி எச்சரிக்கை மையமும் (JTWC) உறுதி செய்தது. இதற்கு முதலில் பிலிப்பீன்சின் உள்ளூர் பெயரான Odette என்று பெயர் ஒதுக்கப்பட்டது. அதே நாளில் இது வெப்பமண்டல சூறாவளியாகத் தரமுயர்த்தப்பட்டு, "உசாகி" (*Usagi*) என்று பெயர் மாற்றப்பட்டது. இச்சூறாவளி 10 நிமிடத்திற்கு 205 கி.மீ. வேகத்தில் (125 மைல்) வீசியது. அதன்பின் செப்டம்பர் 20 ம் தேதி, உசாகி 75 கி.மீ. (47 மைல்) வேகத்தில் வீசியது.
# உசாகி சூறாவளி

## பாதிப்பு

பிலிப்பைன்ஸ் வடகிழக்கு அரோரா மாகாணத்தில் பயணிகள் படகு கவிழ்ந்து மூழ்கியதால் 20 வயதான பெண், 50 வயது மனிதன் உட்படப் பலர் காணாமல் போனார்கள். கேத்தே பசிபிக் ஏர்வேஸ் ஹொங்கொங் பன்னாட்டு வானூர்தி நிலையம் 360 விமானங்கள் 6 மணி நேரம் 21 செப்டம்பர் அன்று ரத்து செய்யப்பட்டதாக அறிவித்தது. தைவானில், 3000 க்கும் மேற்பட்ட மக்கள் வெள்ளம்-புரண்ட பகுதிகளில் பாதிக்கப்பட்டனர். மற்றும் சீனாவில் 25 பேர் இறந்ததாக சீனா அறிவித்தது.
# எல். கைலாசம்

வரலாற்றுப் புதின எழுத்தாளர் **டாக்டர் எல். கைலாசம்**, சென்னை மைலாப்பூரைச் சேர்ந்தவர். இவர் பதினைந்துக்கும் மேற்பட்ட வரலாற்றுப் புதினங்கள் உட்பட முப்பதுக்கும் மேற்பட்ட புத்தகங்களையும், குற்றவியல் துறை மற்றும் தணிக்கை துறை சம்பந்தமான பல ஆராய்ச்சிக் கட்டுரைகளையும் எழுதியுள்ளார்.  
இவர் எழுதிய *மலர்ச்சோலை மங்கை* என்ற நாவல், கல்கியின் பொன்னியின் செல்வன் முன்பாக நடைபெரும் கதைக்களத்தை கொண்டது. மற்றொரு புத்தகமான *கயல்* எனும் நாவலை, பாண்டியர்களின் வரலாற்றை தழுவி அமைத்துள்ளார். *மணிமகுடம்* என்ற நாவலில் சேரநாட்டு மாமன்னர் குலசேகர ஆழ்வாரின் வாழ்க்கை சித்திரத்தை தெளிந்த நடையில் சொல்லியுள்ளார். இந்திய விடுதலை போராட்ட வீரர்களின் வாழ்க்கையை தொகுத்து *சுதந்திர சுடர்கள்* என்ற புத்தகத்தையும் எழுதியுள்ளார். குற்ற புலானாய்வு சரித்திர புதினமான விலாசினி வாசகர்களின் ஆதரவை பெற்றது. சோழநாட்டு சரித்திரத்தை ஆதாரமாகக் கொண்ட ராஜாளி என்ற மிகப் பெரிய சரித்திர புதினம் வாசகர்களின் ஆதரவைப் பெற்றது. சிந்து நதி நாகரிகத்தையும், பாண்டிய நாட்டையும் இணைத்து எழுதிய சிந்து இளவரசி எனும் புதினத்திற்கு கல்வி அமைச்சரால் பாராட்டு பெற்று பரிசினையும் பெற்றது. சமீபத்தில் எழுதிய பொன்னி எனும் பெருங் காவியம் கல்லணை கட்டப்பெற்ற வரலாற்றை சொல்வது. வாசகர்களின் ஆதரவை பெற்ற பொன்னி, மீண்டும் மீண்டும் வாசிக்கப்படுகிறது. இந்த புத்தகங்கள் வானதி பதிப்பகத்தாரால் வெளியிடப்பட்டுள்ளது. சோழநாட்டு / பாண்டிய நாடு சரித்திரத்தையும், கீழடி ஆராய்ச்சிகளையும் ஆதாரமாகக் கொண்டு இயக்கி என்ற மிகப் பெரிய சரித்திர புதினம் பேலஸ் பதிப்பகத்தாரால் வெளியிடப்பட்டது, இப்பொழுது இவர் எழுதியுள்ள மலையமாதேவி எனும் சரித்திரப்புதினம் எதிர்பாராத திருப்பங்களையும், சிலிர்ப்பூட்டும் வர்ணணைகளையும் கொண்ட து வானதி நிறுவனத்தாரால் வெளியிடப்பட்டுள்ளது.  
இவர் பாண்டிய நாட்டு சரித்திரத்தையும் மீனவர்களின் வாழ்வியலையும் ஆதாரமாகக் கொண்டு முத்துச்சிப்பி என்ற புதினத்தை எழுதியிருக்கிறார். விலாசினி மற்றும் சுதந்திர தேவி வேலு நாச்சியர் ஆகிய அவரின் புதினங்கள் வரலாற்றுப் புதினங்கள் கேரள சரித்திரத்தை பின்புலமாகக் கொண்டு அவர் எழுதிய REVENGE எனும் ஆங்கிலப் புதினம் புகழ்பெற்றது.  
குற்றவியல் புதினங்களான கொன்னது நீதானா? அன்பே அகல்யா போன்ற புதினங்கள் படிப்பரை ஈர்க்கும் வண்ணம் எழுதப்ப ட்டுள்ளது. *Exploring Misstatements, Cluster Analysis of Financial Statement* போன்ற புகழ் பெற்ற ஆராய்ச்சிக் கட்டுரைகளையும் எழுதியுள்ளார். Detecting Audit Risks எனும் புத்தகம் தணிக்கையாளர்களுக்கு பெரும் துணையாக உள்ளது.  
தற்பொழுது இவர் எழுதிக்கொண்டிருக்கும் இரத்த த் துளி எனும் சரித்திர புலனாய்வு புதினம் படிப்பவர்களை மலைக்க வைக்கும். இது செண்பகா பதிப்பகத்தாரால் வெளியிடப் படவுள்ளது.
# கொலவை ஏரி

**கொலவை ஏரி** (*Kolavai Lake*) செங்கல்பட்டு மாவட்டத்தில், செங்கல்பட்டு நகரில் அமைந்துள்ளது. இது இம்மாவட்டத்தின் இரண்டாவது மிகப்பெரிய ஏரியாகும். மதுராந்தகம் ஏரி முதலிடத்தில் இருக்கிறது. இந்த ஏரியானது செங்கல்பட்டு இரயில் நிலையத்தின் அருகிலேயே உள்ளது.
# கொலவை ஏரி

## அமைவிடம்

இந்த ஏரியானது சென்னையில் இருந்து சுமார் 60 கி.மீ. தொலைவில் அமைந்திருக்கிறது. சென்னையிலிருந்து தென் தமிழகத்திற்கு செல்லும் அனைவரும் கண்டுகளிக்கும் வகையில் சாலையில் அருகிலேயே அமைந்துள்ளது. சென்னையிலிருந்து 1 மணி நேரத்தில் பேருந்தில் செல்லலாம்.
# கொலவை ஏரி

## போக்குவரத்து

இதன் அருகில் பரனூர் மற்றும் செங்கல்பட்டு தொடர் வண்டி நிலையங்கள் அமைந்துள்ளன. இதன் வழியாக தென்தமிழகத்திற்கு செல்லும் தொடருந்துகள் அனைத்தும் இயக்கப்படுகின்றன.
# கொலவை ஏரி

## நிலை

எப்போதும் நீர் நிறைந்து காணப்படும் இவ்வேரி தற்போது தண்ணீர் குறைந்து காணப்படுகிறது. இதற்குக் காரணம் ஏரியை ஆக்கிரமித்து கட்டிடங்களை கட்டி வருவதாலும், பலர் இதன் அருகில் தொழிற்சாலைகளைக் கட்டுவதாலும் ஆகும்.
# கொலவை ஏரி

## பயன்பாடு

சென்னையில் கோடைக் காலத்தில் ஏற்படும் தண்ணீர் பற்றாக்குறையை சமாளிக்கவும், தொழிற்சாலைகளின் தேவையை பூர்த்தி செய்யவும் இந்த ஏரியிலிருந்து தண்ணீர் எடுக்கப்படுகிறது.
# கொலவை ஏரி

## சுற்றுலாத்தலம்

ஒரு சுற்றுலாத் தலமாக இந்த ஏரி விளங்குகிறது.
# வேத வியாச பட்டர்

வைணவ ஆச்சாரியர்களில் முதன்மையான ஸ்ரீராமானுசரின் மாணாக்கருள் கூரத்தாழ்வரின் இளைய மகனே வேதவியாச பட்டர் எனப்படும் வியாசபட்டர் ஆவார்.
# வேத வியாச பட்டர்

## பெயர் காரணம்

சுபகிருத் என்ற தமிழ் ஆண்டில் வைகாசி மாதம் அனுஷ நட்சத்திரம் கூடிய நாளில், இராமானுசரின் முதன்மை சீடரான கூரத்தாழ்வாரின் இளையமகனாக பிறந்தார். இவர் புகழ்மிக்க பராசர பட்டரின் இளையவர் ஆவார். இரட்டைப்பிறவிகளான இவர்களின் பிறப்பின் வரலாறு வெகு சுவையானது. ஸ்ரீரங்கத்தில் தன் வழக்கப்படி பிட்சைக்காக செல்லவேண்டிய கூரத்தாழ்வான் கொடு மழையால் வெளியில் போகமுடியாமல் இருந்தார். அவரும் அவருடைய மனைவியார் ஆண்டாளும் அன்று பட்டினி. ஆனால் அவர்கள் பக்தியுடன் போற்றி வந்த அரங்கநாதப் பெருமாள் (ஸ்ரீரங்கம் கோயிலின் மூலத்தெய்வம்) அவர்கள் பட்டினி கிடப்பதைப் பொறுக்காமல் அசரீரியாக கோயிலின் பட்டர் உத்தமநம்பி என்பவர் மூலம் அவர்களுக்கு உணவு அனுப்பி வைத்தார். அதில் மூன்றில் ஒரு பங்கை தான் உண்டு மீதி இரண்டு பங்கை தன் மனைவியான ஆண்டாளை உண்ணச் செய்தார் ஆழ்வார். காலக்கிரமத்தில் ஆண்டாள் இரு மகவை ஈன்றெடுத்தாள். இராமானுசர் தன் குருவான ஆளவந்தாருக்கு செய்துக்கொடுத்த இரண்டாம் வாக்கின்படி விஷ்ணுப்புராணம் பாடிய பராசர முனிவரின் பெயரும், பாகவதம் பாடிய வேதவியாசரின் பெயரும் விளங்குவண்ணம் கூரத்தாழ்வரின் மக்களுக்குள் முதலாமவருக்கு "பராசர பட்டர்" என்றும், இளையவருக்கு "வியாசப்பட்டர்" என்றும் பெயரிட்டார்.
# வேத வியாச பட்டர்

## பிற பெயர்கள்

- ஸ்ரீ ராமப்பிள்ளை
- ஸ்ரீ ராமசூரி